FPT ซื้อ GOLD เรือล่มในหนอง(เจริญ).?
ปรากฏการณ์ “เรือล่มในหนอง” กำลังเกิดขึ้น.! เมื่อบริษัท เฟรเซอร์ส พร็อพเพอร์ตี้ (ประเทศไทย) จำกัด (มหาชน) หรือ FPT ประกาศเทนเดอร์หุ้นบริษัท แผ่นดินทอง พร็อพเพอร์ตี้ ดีเวลลอปเม้นท์ จำกัด (มหาชน) หรือ GOLD ราคาหุ้นละ 8.50 บาท รวมมูลค่าเกือบ 20,000 ล้านบาท ทั้ง 2 เป็นบริษัทในเครือ “เสี่ยเจริญ สิริวัฒนภักดี” นั่นเอง
4 มิ.ย. 2562

สำนักข่าวรัชดา
ปรากฏการณ์ “เรือล่มในหนอง” กำลังเกิดขึ้น.! เมื่อบริษัท เฟรเซอร์ส พร็อพเพอร์ตี้ (ประเทศไทย) จำกัด (มหาชน) หรือ FPT ประกาศเทนเดอร์หุ้นบริษัท แผ่นดินทอง พร็อพเพอร์ตี้ ดีเวลลอปเม้นท์ จำกัด (มหาชน) หรือ GOLD ราคาหุ้นละ 8.50 บาท รวมมูลค่าเกือบ 20,000 ล้านบาท ทั้ง 2 เป็นบริษัทในเครือ “เสี่ยเจริญ สิริวัฒนภักดี” นั่นเอง
โดย FPT ใช้แหล่งเงินทุนจากการออกหุ้นกู้ไม่เกิน 10,000 ล้านบาท วงเงินกู้ 3 สถาบันรวม 4,000 ล้านบาท และ เงินสดอีกราว 7,000 ล้านบาท
แต่จุดตอกย้ำคำว่า “เรือล่มในหนอง” ชัดขึ้นอีก อยู่ตรงบริษัท ยูนิเวนเจอร์ จำกัด (มหาชน) หรือ UV ที่ถือหุ้น GOLD อยู่ที่ 912.83 ล้านหุ้น หรือ 39.28% เป็นอีกหนึ่งหุ้นในเครือ “เสี่ยเจริญ” ผ่านผู้ถือหุ้นใหญ่..นั่นก็คือบริษัท อเดลฟอส จำกัด อีกเช่นกัน
เป็นที่ชัดเจนว่า UV จะตัดสินใจขายหุ้น GOLD ที่ถืออยู่ทั้งหมดให้ FPT อย่างไม่ต้องสงสัย..!
นั่นเท่ากับว่า UV จะได้เงินจาการขายหุ้น GOLD ประมาณ 7,759 ล้านบาท เมื่อหักต้นทุน 5.50 บาท ( จากการทำเทนเดอร์ราคา 5.50 บาท ระหว่างวันที่ 18 ต.ค.-22 พ.ย.ปี 2555) ทำให้ UV มีกำไรสุทธิ 2,738 ล้านบาท
ด้วยกำไรงาม ๆ แบบนี้..ผนวกกับ UV มีกำไรสะสมกว่า 3,000 ล้านบาท จึงเป็นไปได้สูงว่า UV จะนำเอากำไรที่ขายหุ้น GOLD ทั้งหมด 2,738 ล้านบาท มาจ่ายปันผลพิเศษตอบแทนผู้ถือหุ้น..!!
เมื่อคิดตามสัดส่วนการถือหุ้นของบริษัท อเดลฟอส จำกัด ใน UV จำนวน 1,262 ล้านหุ้นหรือ 66.01% เท่ากับว่า “เสี่ยเจริญ” จะได้เงินกลับคืนไป 1,807 ล้านบาท
นี่ยังไม่รวมเม็ดเงินที่ “เสี่ยเจริญ” จะได้รับจากบริษัท เฟรเซอร์ส พร็อพเพอร์ตี้ โฮลดิ้งส์ (ประเทศไทย) จำกัด (อีกหนึ่งบริษัทในเครือ“เสี่ยเจริญ”) ที่ขายหุ้นให้ FPT อีกประมาณ 7,800 ล้านบาท
เอาเป็นว่าดีลนี้จะเรียกว่า “เรือล่มในหนอง” คงไม่ผิดเพื้ยนอะไรนัก..!!
แม้ว่า “ทองจะกลับไปอยู่ในมือเสี่ยเจริญ” ก็ตาม
แต่..อย่างน้อย “ฝูงปลาเล็ก ปลาน้อย” พลอยได้ “เศษทอง” ติดไม้ติดมือไปบ้าง
…อิ อิ อิ…